BAGUIO CITY--- Pinadayawan ti Philippine Red Cross Baguio Chapter ti Bombo Radyo Baguio gapu iti tinawen a pannakipaset ti Bombo Radyo iti Blood Letting Activity ti nasao nga ahensya.
Ita'y laeng agsapa ket inawat ni Bombo Radyo Baguio OIC Station Manager, Bombo Jordan Tablac ti plaque of recognition kas pamaneknek iti napintas a partnership ti Bombo Radyo Philippines ken ti Philippine Red Cross.
Malaksid iti Bombo Radyo Philippines ket napadayawan met ti Philippine Military Academy ken ti Saint Louis University.
Kinuna ni Annie Tamayo, Chapter Administration ti Philippine Red Cross Baguio-Chapter a ti nasao a pammadayaw ket panangbigbig iti agtultuloy nga suporta nga ipapaay dagitoy.
Namnamaen pay ni Tamayo a mapatibker ken sumayaat pay ti partnership dagiti tallu nga awardees kadagiti amin a programa ti Philippine Red Cross tapno mangipaay tulong kadagiti tattao nga agkasapulan iti dara.
Maipalagip nga ita nga aldaw ket maramrambakan ti World Blood Donors Day iti intero a lubong.
ilo_Latn ilo_Latn ilo_Latn ilo_Latn ilo_Latn ilo_Latn